පසුගිය පළාත් සභා මැතිවරණයේ පුත්තලම දිස්ත්‍රික්කය සඳහා නිකුත්කළ , භාවිතා කරන ලද ඡන්ද පත්‍රිකා තොගයක් පුත්තලම ශාන්ත ඇන්ඩෲ විද්‍යාලයීය ශාලාවේ තිබී හමුවී ඇති අතර මේවා හමුවීමත් සමඟ ප්‍රදේශයේ උණුසුම්කාරී තත්ත්වයක් හටගෙන ඇත.මෙම ඡන්ද පත්‍රිකා හමුවූ ශාන්ත ඇන්ඩෲ විද්‍යාලීය ශාලාව මෙම මැතිවරණයේ පුත්තලම දිස්ත්‍රික් ඡන්ද ගණන් කිරීමේ මධ්‍යස්ථාන 55 පිහිට වූ ගොඩනැගිලි සංකීර්ණ දෙකෙන් එකකි‍ඊයේ (24) දහවල් එම ගොඩනැගිල්ලේ පොහොර උර තුනක් තිබෙණු දැක අයෙක් ඒ බව වගකිව යුත්තන්ට දැන්වීමෙන් පසු පරීක්ෂා කිරීමේදී ඒවායේ තිබුනේ පාවිච්චි කරන ලද ඡන්ද පත්‍රිකාම බව හෙළිවි තිබේ‍.එම ඡන්ද පත්‍රිකාවලින් වැඩි කොටසක් දෙකට මැදින් ඉරාතිබූ බව හෙළිවී ඇත.පුත්තලම දිස්ත්‍රික් ලේකම් හා තේරීම්භාර නිලධාරි කිංස්ලි ප්‍රනාන්දු, සහකාර මැතිවරණ කොමසාරිස් සුමිත් චන්දන, කොට්ඨාසභාර පොලිස් අධිකාරි අනුර අබේවික්‍රම නිලධාරීන්ද ඇතුළු උසස් නිලධාරින් රැසක් පැමිණ පරීක්ෂණ අරඹා ඇති අතර ප්‍රදේශවාසීන් විශාල පිරිසක් ඒ අවට රැස්වී සිටි නිසා උණුසුම්කාරී තත්ත්වයක් ඇති වී ඇත.මැතිවරණයට තරග කළ ජයගත් මන්ත්‍රීවරුන් මෙන්ම පරාද වූ අපේක්ෂකයන් ඔවුන්ගේ ආධාර කරුවන්ද එක්ව සිටියහ.සාමය ආරක්ෂා කිරීම සඳහා පොලිස් ආරක්ෂාව යොදවා ඇත..